
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 52 

23 Ιανουάριου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση κυκλοφορίας ηλεκτρονικών ζυγών 03-162, 

03-16233, 03-1620. 

Προκήρυξη Δράσης κρατικών ενισχύσεων με τίτλο 
«Χρηματοδότηση επιχειρήσεων για τη δημιουργία 
εφαρμογών και παροχή υπηρεσιών διαχείρισης της 
κυκλοφορίας και πληροφόρησης στον τομέα των 
θαλασσίων μεταφορών» στο πλαίσιο του Μέτρου 
2.8 του Επιχειρησιακού Προγράμματος «Κοινωνία 


της Πληροφορίας» του Κ.Π.Σ. 2000-2006. 2 

ΑΠΟΦΑΣΕΙ Σ 

Αριθμ. Φ2-19 (1) 


Έγκριση κυκλοφορίας ηλεκτρονικών ζυγών 03-162, 
03-16233, 03-1620. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυβέρνηση 
και τα κυβερνητικά όργανα, που κυρώθηκε με το άρθρο 
πρώτο του π.δ. 63/2005 (ΦΕΚ 98/Α'). 

2. Το άρθρο 5 του π.δ. 228/1990 «Τροποποίηση και Συ¬ 
μπλήρωση του π.δ. 397/1988 «Οργανισμός του Υπουργείου 
Εμπορίου», (ΦΕΚ 85/Α75.7.1990). 

3. Το άρθρο 3 του π.δ. 524/1978 «Περί Κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς 
Συστήματος Μέτρων και Σταθμών» (ΦΕΚ 112/Α715.7.1978). 

4. Το άρθρο 1 και 2 του π.δ. 27/1996 (ΦΕΚ 19/Α71.2.1996) 
«Συγχώνευση Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». (ΦΕΚ 51/Α718.3.1996). 

5. Το π.δ. 57/1996 «Σύσταση Γεν. Γραμματείας Εμπορίου 
στο Υπουργείο Ανάπτυξης και καθορισμός των αρμοδιο¬ 
τήτων της». (ΦΕΚ 51/Α718.3.1996). 

6. Το άρθρο 28 α της υπουργικής απόφασης Φ3/2587/1978 
«Περί Κωδικοποιήσεως αποφάσεων επί των Μέτρων και 
Σταθμών» (ΦΕΚ 70/Β726.1.1979), όπως τροποποιήθηκε με την 
υπουργική απόφαση Β1/15073/86 (ΦΕΚ 846/Β74.12.1986). 

7. Το άρθρο 14 της υπουργικής απόφασης Β3-47/14.4.2006 
σχετικά με εξουσιοδότηση για υπογραφή εγγράφων με 
εντολή Υφυπουργού (ΦΕΚ 526/τΒ7 26.4.2006). 


8. Το γεγονός ότι από την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού. 

9. Το πιστοποιητικό έγκρισης τύπου ΕΚ με αριθμό Τ7013/ 
30.8.2006 (Γβνίείοη 0) του Ολλανδικού Ινστιτούτου Μετρο¬ 
λογίας ΝΜΙ. 

10. Την από 22.12.2006 αίτηση της εταιρείας ΧΡΟΝΟΓΡΑΦΙ- 
ΚΗ Α.Ε. (Π. Ράλλη 69- 182 33 ΑΓ. I. ΡΕΝΤΗΣ), αποφασίζουμε: 

1. Εγκρίνουμε την κυκλοφορία στην Ελλάδα των ηλε¬ 
κτρονικών ζυγών 03-162, 03-16233, 03-1620 οι οποίοι 
κατασκευάζονται από την εταιρεία 3ΗΑΝΟΗΑΙ ΤΕΒΑΟΚΑ 
ΕΙΕΟΤΒΟΝΙΟ ΟΟ ΙΤϋ και εισάγονται στη χώρα μας από 
την εταιρεία ΧΡΟΝΟΓΡΑΦΙΚΗ ΑΕ. (Π. Ράλλη 69-182 33 ΑΓ. 
I. ΡΕΝΤΗΣ) και φέρουν την σήμανση ΟΕ και Μ. Κάθε ζυγός, 
προτού χρησιμοποιηθεί στη χώρα θα πρέπει να υποβληθεί 
σε Αρχική Επαλήθευση από την Δ/νση Μετρολογίας της 
Γενικής Γραμματείας Εμπορίου, από όπου και χορηγείται 
Πιστοποιητικό Συμμόρφωσης, εκτός και αν έχει ήδη υποστεί 
αρχική επαλήθευση από την κατασκευάστρια εταιρεία ή 
από άλλο εξουσιοδοτημένο φορέα. Επιπλέον, κάθε ζυγός 
πρέπει να συνοδεύεται με Δήλωση Συμμόρφωσης για την 
Οδηγία 90/384/ΕΟΚ του οίκου κατασκευής. 

Η έγκριση ισχύει μέχρι 30.8.2016. 

2. Τεχνικά χαρακτηριστικά των ζυγών ϋ5-162, 03-16233, 
03-1620: 

Κατασκευαστής: 3ΗΑΝΟΗΑΙ ΤΕΒΑΟΚΑ ΕΙΕΟΤΒΟΝΙΟ ΟΟ 
ΠΌ 

Κατηγορία ακρίβειας: III ή ΜΜ 

3. Για την εξακρίβωση της ταυτότητας των ζυγών αυτών, 
πρέπει να αναγράφονται επ αυτών κατά τρόπο ευκρινή, 
ευανάγνωστο και ανεξίτηλο και σε σημείο που να διακρί- 
νονται καλά, οι εξής ενδείξεις: 

α) Το σήμα ή το όνομα του κατασκευαστή, 

β) Ο τύπος του ζυγού, 

γ) Κατηγορία ακρίβειας, 

δ) Η μεγίστη δυναμικότητα, 

ε) Η υποδιαίρεση, 

στ) Η ελάχιστη δυναμικότητα, 

ζ) Το μέγιστο απόβαρο, 

η) Ο αριθμός σειράς, 

θ) Η θερμοκρασία λειτουργίας, 

θ) Ο αριθμός εγκρίσεως τύπου ΕΕ του Ολλανδικού Ινστι¬ 
τούτου Μετρολογίας ΝΜΙ, Τ7013/30.8.2006 (Γονίείοη 0), 
ι) Ο αριθμός κυκλοφορίας στην Ελλάδα, ήτοι: Φ2- 
19/12.1.2007 του Υπουργείου Ανάπτυξης. 

4. Η νομιμοποίηση της λειτουργίας των ζυγών αυτών, 
γίνεται με την επικόλληση από την Αρμόδια Αρχή των 
σημάτων του Περιοδικού Ελέγχου Μέτρων και Σταθμών, 
σύμφωνα με τις ισχύουσες διατάξεις. 













678 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Η έγκριση αυτή μπορεί να ανακληθεί με απόφασή μας, 
εφόσον διαπιστωθεί ότι συντρέχουν οι προϋποθέσεις του 
άρθρου 10 της υπουργικής απόφασης Φ2-376793 «Όργανα 
ζύγισης με μη αυτόματη λειτουργία», σε συμμόρφωση προς 
την Οδηγία 90/384/ΕΟΚ. 

6. - Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευσής 
της. 

Αθήνα, 12 Ιανουάριου 2007 

Με εντολή Υφυπουργού 
Ο Διευθυντής κ.α.α. 

ΠΑΝ. ΣΠΗΛΙΟΠΟΥΛΟΣ 

-♦- 

Αριθμ. 8115.4/01/2007 (2) 

Προκήρυξη Δράσης κρατικών ενισχύσεων με τίτλο 
«Χρηματοδότηση επιχειρήσεων για τη δημιουργία 
εφαρμογών και παροχή υπηρεσιών διαχείρισης της 
κυκλοφορίας και πληροφόρησης στον τομέα των θα¬ 
λασσίων μεταφορών» στο πλαίσιο του Μέτρου 2.8 
του Επιχειρησιακού Προγράμματος «Κοινωνία της 
Πληροφορίας» του Κ.Π.Σ. 2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 90 του Κώδικα νομοθεσίας για την Κυβέρνηση 
και τα κυβερνητικά όργανα, που κυρώθηκε με το άρθρο 
πρώτο του π.δ. 63/2005 (ΦΕΚ 98/Α'). 

2. Το ν. 2860/2000 και ειδικότερα τα άρθρα 1, 3, 7 και 24 
(ΦΕΚ 251/Α/14.11.2000). 

3. Το άρθρο 35 του ν. 3016/2002 «Εταιρική διακυβέρνη¬ 
ση, θέματα μισθολογίου και άλλες διατάξεις» (ΦΕΚ 110/Α/ 
17.5.2002). 

4. Το π.δ. 178/2000 «Οργανισμός του Υπουργείου Εθνικής 
Οικονομίας» (ΦΕΚ 165/τ. Α/14.7.2000). 

5. Το π.δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και 
Οικονομικών» (ΦΕΚ 57/Α/21.03.2002). 

6. Τον Κανονισμό (ΕΚ) 1260/1999 του Συμβουλίου της 

21.6.1999. 

7. Τον Κανονισμό (ΕΚ) 1159/2000 της Επιτροπής της 

30.5.2000. 

8. Τον Κανονισμό 1685/2000 της Επιτροπής της 28.7.2000 
όπως τροποποιήθηκε από τον Κανονισμό (ΕΚ) 448/2004 
και ισχύει. 

9. Τον Κανονισμό (ΕΚ) 70/2001 της Επιτροπής της 12ης 
Ιανουάριου 2001 σχετικά με την εφαρμογή των άρθρων 
87 και 88 της συνθήκης ΕΚ στις κρατικές ενισχύσεις προς 
μικρές και μεσαίες επιχειρήσεις, όπως τροποποιήθηκε 
από τον Κανονισμό (ΕΚ) 364/2004 και τον Κανονισμό (ΕΚ) 
1040/2006 και ισχύει. 

10. Τη σύσταση 2003/361/ΕΚ της Επιτροπής, της 6ης 
Μάί'ου 2003 σχετικά με τον ορισμό των πολύ μικρών, των 
μικρών και των μεσαίων επιχειρήσεων. 

11. Την κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Οικονομίας 
και Οικονομικών με αριθμ. 10071 της 23.3.2001 «Σύσταση 
ανώνυμης Εταιρείας «Κοινωνία της Πληροφορίας Α.Ε.» (ΦΕΚ 
324/Β727.3.2001). 

12. Την κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Οικονομίας 
και Οικονομικών υπ’ αριθμ. 4764 της 10.10.2001 «Υπηρεσια¬ 
κός Οργανισμός και Γενικός Κανονισμός Προσωπικού της 


Ανώνυμης Εταιρείας «Κοινωνία της Πληροφορίας Α.Ε.» (ΦΕΚ 
Β-1340/15.10.2001). 

13. Την υπ’ αριθμ. απόφαση Ε (2000) 3405/28.11.2000 της 
Επιτροπής με την οποία εγκρίνεται το Κ.Π.Σ. 2000-2006 και 
την υπ’ αριθμ. απόφαση Ε/2001/2010/26.7.2001 με την οποία 
αυτή τροποποιείται. 

14. Την υπ’ αριθμ. 0(2001)551 /14.3.2001 απόφαση της Επι¬ 
τροπής με την οποία εγκρίνεται το Επιχειρησιακό Πρό¬ 
γραμμα «Κοινωνία της Πληροφορίας» που εντάσσεται στο 
Κ.Π.Σ. για τις κοινοτικές διαρθρωτικές παρεμβάσεις στην 
Ελλάδα. 

15. Την υπ’ αριθμ. 0(2004) 5868 /29.12.2004, Ε (2005) 5839 
απόφαση της Επιτροπής για την τροποποίηση του Επιχει¬ 
ρησιακού Προγράμματος «Κοινωνία της Πληροφορίας» 

16. Την απόφαση της 8ης Ιουνίου 2004 της 5ης Επιτροπής 
Παρακολούθησης του Κ.Π.Σ. 2000-2006. 

17. Το Συμπλήρωμα Προγραμματισμού του Επιχειρησι¬ 
ακού Προγράμματος «Κοινωνία της Πληροφορίας», όπως 
εγκρίθηκε και τροποποιείται. 

18. Την υπ’ αριθμ. 35256/17.10.2001 (ΦΕΚ 1352/τ.Β/17.10.2001) 
κοινή υπουργική απόφαση, όπως τροποποιήθηκε με την υπ’ 
αριθμ. 154934/ΕΥΣ 1274/ 21.3.2002 για τη Σύσταση Ειδικής 
Υπηρεσίας Συντονισμού της Εφαρμογής των Επιχειρησια¬ 
κών Προγραμμάτων. 

19. Την υπ’ αριθμ. 83385/2866/11.12.2003 απόφαση του 
Υπουργού Οικονομίας και Οικονομικών (ΦΕΚ 1865/Β/2003) 
«Διάθεση πιστώσεων από το Π.Δ.Ε. για την εφαρμογή των 
δράσεων κρατικών ενισχύσεων στο πλαίσιο του Επιχειρησι¬ 
ακού Προγράμματος «Κοινωνία της Πληροφορίας» του ΚΠΣ 
σύμφωνα με το άρθρο 35 του ν. 3016/2002 (ΦΕΚ 110/Α/2002) 
και ορισμός των ποσών, των ποσοστών και των ειδών των 
ενισχύσεων», όπως τροποποιήθηκε με τις υπ’ αριθμ. 4316/ 
Β74.5.2005 (ΦΕΚ 611/τ.Β79.5.2005) και 3171/Β/4.4.2006 (ΦΕΚ 
430/τ.Β77.4.2006) αποφάσεις και ισχύει. 

20. Την υπ’ αριθμ. 7645/2005 απόφαση του Υπουργού Οι¬ 
κονομίας και Οικονομικών «Ρύθμιση θεμάτων επιχορήγησης 
της ΚτΠ Α.Ε. μέσω του Προγράμματος Δημοσίων Επενδύ¬ 
σεων, ως Τελικού Δικαιούχου στο πλαίσιο του Επιχειρη¬ 
σιακού Προγράμματος «Κοινωνία της Πληροφορίας» του 
Κοινοτικού Πλαισίου Στήριξης 2000-2006, για την εφαρμογή 
Δράσεων Κρατικών Ενισχύσεων, σύμφωνα με το άρθρο 35 
του ν. 3016/2002 (ΦΕΚ 110/Α/2002)» (ΦΕΚ Β' 1155/19.8.2005). 

21. Την υπ’ αριθμ. 8115.4/15/04/22.11.2004 κοινή απόφαση 
(ΚΥΑ) των Υπουργών Οικονομίας και Οικονομικών, Περιβάλ¬ 
λοντος, Χωροταξίας και Δημοσίων Έργων, Μεταφορών και 
Επικοινωνιών, Εμπορικής Ναυτιλίας (ΦΕΚ 1792/Β/3.12.2004), 
«Μέτρο 2.8 ΕΠ ΚτΠ -Έργα με κρατική ενίσχυση», περί ρύθμι¬ 
σης θεμάτων που αφορούν στην εφαρμογή δράσης κρατικών 
ενισχύσεων στον τομέα των Ευφυών Μεταφορών, στο πλαί¬ 
σιο του Μέτρου 2.8 του Επιχειρησιακού Προγράμματος «Κοι¬ 
νωνία της Πληροφορίας», με την οποία ορίζεται η «Κοινωνία 
της Πληροφορίας Α.Ε.» ως Τελικός Δικαιούχος για το έργο 
«Χρηματοδότηση επιχειρήσεων για τη δημιουργία εφαρμο¬ 
γών και παροχή υπηρεσιών διαχείρισης της κυκλοφορίας και 
πληροφόρησης στον τομέα των θαλασσίων μεταφορών». 

22. Το υπ’ αριθμ. 19102/ΕΥΣ4054/24.5.2005 έγγραφο του 
Υφυπουργού Οικονομίας και Οικονομικών με θέμα «Οδηγίες 
για την εφαρμογή διαδικασιών εξυγίανσης και προγραμ¬ 
ματικής υπερδέσμευσης στο πλαίσιο των Επιχειρησιακών 
Προγραμμάτων του Γ' ΚΠΣ». 

23. Το γεγονός ότι από την εφαρμογή της απόφασης 
αυτής δεν προκαλείται δαπάνη στον Προϋπολογισμό Δημο¬ 
σίων Επενδύσεων πέραν του ποσού του ενός εκατομμυρίου 
εννιακοσίων πενήντα έξι χιλιάδων τετρακοσίων εξήντα οκτώ 
ευρώ (€1.956.468,00) περίπου, όπως αυτό προκύπτει από την 
υπ’ αριθμ. 83385/2866/11.12.2003 απόφαση του Υπουργού 

Οικονομίας και Οικονομικών (ΦΕΚ 1865/Β/2003) και την υπ’ 
αριθμ. 8115.4/15/04/22.11.2004 κοινή απόφαση των Υπουργών 
Οικονομίας και Οικονομικών, Περιβάλλοντος Χωροταξίας 
& Δημ. Έργων, Μεταφορών & Επικοινωνιών και Εμπορικής 
Ναυτιλίας (ΦΕΚ 1792/Β/2004), αποφασίζουμε: 

Την προκήρυξη Δράσης κρατικών ενισχύσεων με τίτλο «Χρη¬ 
ματοδότηση επιχειρήσεων για τη δημιουργία εφαρμογών και 
παροχή υπηρεσιών διαχείρισης της κυκλοφορίας και πληροφό¬ 
ρησης στον τομέα των θαλασσίων μεταφορών», στο πλαίσιο 
του Μέτρου 2.8 του Επιχειρησιακού Προγράμματος «Κοινωνία 
της Πληροφορίας», όπως προβλέπεται στα κάτωθι άρθρα. 

ΜΕΡΟΣ Α: ΓΕΝΙΚΑ ΣΤΟΙΧΕΙΑ ΔΡΑΣΗΣ 

Άρθρο 1 

Υπαγόμενες Κατηγορίες Επενδύσεων 

1. Η Δράση «Χρηματοδότηση επιχειρήσεων για τη δημι¬ 
ουργία εφαρμογών και παροχή υπηρεσιών διαχείρισης της 
κυκλοφορίας και πληροφόρησης στον τομέα των θαλασ¬ 
σίων μεταφορών», αφορά σε ενίσχυση μικρών και μεσαίων 
επιχειρήσεων που πληρούν τους όρους και τις προϋποθέ¬ 
σεις του Κανονισμού (ΕΚ) 70/2001. 

Στο πλαίσιο της Δράσης θα υποστηριχθεί η υλοποίηση 
ιδιωτικών επενδύσεων στον τομέα των θαλασσίων μεταφο¬ 
ρών, με σκοπό την ανάπτυξη ενός εύρωστου περιβάλλοντος 
παροχής ηλεκτρονικών υπηρεσιών στο χώρο της ακτο¬ 
πλοΐας, της εμπορευματικής ναυτιλίας και των λιμενικών 
υπηρεσιών, μέσω της υιοθέτησης των συστημάτων ευφυών 
μεταφορών από τις επιχειρήσεις του κλάδου. Οι προτάσεις 
που θα χρηματοδοτηθούν, θα πρέπει να στοχεύουν σε 
ολοκληρωμένες επιχειρηματικές πρωτοβουλίες, που θα 
περιλαμβάνουν την ανάπτυξη υπηρεσιών, όπως ενδεικτι¬ 
κά: ενημέρωση επιβατών πριν την αναχώρηση, ενημέρωση 
επιβατών κατά τη διάρκεια του ταξιδιού, ηλεκτρονική κρά¬ 
τηση θέσεων, έκδοση εισιτήριων, χρήση έξυπνων καρτών, 
πληροφόρηση και εξυπηρέτηση της επικοινωνίας φορέων 
διοίκησης και εκμετάλλευσης λιμένων - πολίτη - τρίτων 
μερών, συνδυασμένες υπηρεσίες τουρισμού, ηλεκτρονικές 
υπηρεσίες πληροφόρησης και συναλλαγών εταιριών που 
προσφέρουν υπηρεσίες σε πλοία, σε χρήστες του λιμένα 
ή παρέχουν υπηρεσίες χερσαίων μεταφορών με σκοπό τη 
διασύνδεση των λιμένων με τα χερσαία δίκτυα κ.ά. 

Αρθρο 2 

Καθεστώς Ενίσχυσης 

1. Η Δράση «Χρηματοδότηση επιχειρήσεων για τη δημι¬ 
ουργία εφαρμογών και παροχή υπηρεσιών διαχείρισης της 
κυκλοφορίας και πληροφόρησης στον τομέα των θαλασσίων 
μεταφορών» υλοποιείται βάσει του κανονισμού Ε.Ε. 70/2001 
της Επιτροπής της 12ης Ιανουάριου 2001 σχετικά με την 
εφαρμογή των άρθρων 87 και 88 της συνθήκης ΕΚ στις κρα¬ 
τικές ενισχύσεις προς μικρές και μεσαίες επιχειρήσεις (ΟϋΕΟ 
1-10/13.1.2001), όπως τροποποιήθηκε από τον κανονισμό Ε.Ε. 
364/2004 της Επιτροπής της 25ης Φεβρουάριου 2004 (ΟϋΕΟ 
163/28.2.2004) και τον Κανονισμό (ΕΚ) 1040/2006 της Επιτρο¬ 
πής της 7ης Ιουλίου 2006 (ΟϋΕΟ 1187/8.7.2006) και ισχύει. 

2. Ως εκ τούτου, επιλέξιμοι φορείς για ενίσχυση στο 
πλαίσιο της παρούσας Δράσης είναι μεσαίες, μικρές και 
πολύ μικρές επιχειρήσεις, σύμφωνα με τα κριτήρια που 
έχουν θεσπισθεί από την Ευρωπαϊκή Επιτροπή (σύσταση 
2003/361/ΕΚ της Επιτροπής, της 6ης Μάίου 2003 σχετικά με 
τον ορισμό των πολύ μικρών, των μικρών και των μεσαίων 
επιχειρήσεων) και εξειδικεύονται περαιτέρω στους Οδη¬ 
γούς της παραγράφου 1 του άρθρου 17 της παρούσας. 

Άρθρο 3 

Δικαιούχοι των ενισχύσεων 

1. Δικαιούχοι των ενισχύσεων μπορούν να είναι μεμο¬ 
νωμένες υφιστάμενες, νεοϊδρυθείσες ή υπό σύσταση επι¬ 


χειρήσεις (όχι ενώσεις ή κοινοπραξίες αυτών), ιδιωτικού 
δικαίου, που δραστηριοποιούνται νόμιμα στην Ελληνική 
επικράτεια. Επιλέξιμες προς χρηματοδότηση θεωρούνται 
επιχειρήσεις που δραστηριοποιούνται στον δευτερογενή ή 
στον τριτογενή τομέα της οικονομίας και δεν εντάσσονται 
στις εξαιρέσεις του κανονισμού Ε.Ε. 70/2001. 

2. Η εξειδίκευση και ο έλεγχος των προϋποθέσεων συμ¬ 
μετοχής και επιλεξιμότητας, μέσω κατάλληλης κατά περί¬ 
πτωση τεκμηρίωσης που θα παρασχεθεί, αναλύεται στους 
Οδηγούς της παραγράφου 1 του άρθρου 17 της παρούσας. 
Ειδικότερα, όπου απαιτείται ο έλεγχος του αριθμού των 
απασχολούμενων και των χρηματοοικονομικών ποσών 
ακολουθείται ο τρόπος υπολογισμού που αναφέρεται στη 
Σύσταση 2003/361/ΕΚ της Επιτροπής ανάλογα με τον τύπο 
της επιχείρησης («ανεξάρτητη», «συνεργαζόμενη» ή συνδε- 
δεμένη») όπως εκεί ορίζεται. 

Άρθρο 4 

Ειδικά Χαρακτηριστικά προτάσεων 

1. Κάθε επιχείρηση (διακριτό νομικό πρόσωπο) που επι¬ 
θυμεί να συμμετάσχει στη Δράση «Χρηματοδότηση επι¬ 
χειρήσεων για τη δημιουργία εφαρμογών και παροχή υπη¬ 
ρεσιών διαχείρισης της κυκλοφορίας και πληροφόρησης 
στον τομέα των θαλασσίων μεταφορών» έχει δικαίωμα να 
υποβάλλει/ υλοποιήσει μία (1) το πολύ πρόταση έργου. 

2. Για να συμμετάσχει στη Δράση μία επιχείρηση θα πρέ¬ 
πει να καταθέσει μία ολοκληρωμένη επενδυτική πρόταση 
(επιχειρηματικό σχέδιο) η οποία: 

• θα υποστηρίζει τη σκοπιμότητα της σχεδιαζόμενης 
επένδυσης σε συνάρτηση με τη συνολική επιχειρηματική 
δραστηριότητα της εταιρείας που αιτείται ενίσχυση μέσω 
της Δράσης, 

• θα παρουσιάζει λεπτομερώς τόσο τις επιχειρησιακές 
όσο και τις τεχνικές πτυχές και συνιστώσες της επένδυ¬ 
σης, 

• θα περιγράφει αναλυτικά τις υπηρεσίες που πρόκειται 
να αναπτυχθούν στο πλαίσιο του επιχειρηματικού σχε¬ 
δίου, 

• θα παρουσιάζει με σαφήνεια τις δαπάνες που απαι¬ 
τούνται για την ολοκλήρωση του επιχειρηματικού σχεδίου 
σε συνάφεια με την επιλεξιμότητα αυτών στο πλαίσιο της 
Δράσης, 

• θα δικαιολογεί επαρκώς τη συνάφεια του φυσικού αντι¬ 
κειμένου της πρότασης με τους συνολικούς στόχους της 
Δράσης «Χρηματοδότηση επιχειρήσεων για τη δημιουργία 
εφαρμογών και παροχή υπηρεσιών διαχείρισης της κυκλο¬ 
φορίας και πληροφόρησης στον τομέα των θαλασσίων 
μεταφορών», 

• θα τεκμηριώνει την δυνατότητα υποστήριξης της επέν¬ 
δυσης, παρουσιάζοντας μέσα από το επιχειρηματικό σχέ¬ 
διο, την εξασφάλιση την βιωσιμότητας της επένδυσης και 
θα δικαιολογεί την πρόθεση της επιχείρησης να επενδύσει 
στο υπόψη έργο, 

• θα παρουσιάζει το χρηματοδοτικό σχήμα του επιχειρη¬ 
ματικού σχεδίου (δημόσια χρηματοδότηση, ίδια συμμετο¬ 
χή, χρήση επενδυτικού δανείου) λαμβάνοντας υπόψη τους 
περιορισμούς και τις απαιτήσεις του Οδηγού Υποβολής 
της Δράσης. 

• θα παρουσιάζει τα σχετικά οικονομικά στοιχεία (ανά¬ 
λυση προβλεπόμενων οικονομικών αποτελεσμάτων) για 
την πρώτη πενταετία λειτουργίας και εκμετάλλευσης της 
επένδυσης. 

Άρθρο 5 

Ύψος και ποσοστά επιχορήγησης 

1. Ο ενδεικτικός συνολικός προϋπολογισμός που αναμένε¬ 
ται να διατεθεί μέσω της παρούσας Δράσης είναι 3.912.937 
ευρώ, εκ των οποίων το 1.956.468,50 ευρώ αντιστοιχεί στη 

Δημόσια Δαπάνη, ενώ το υπόλοιπο θα καλυφθεί με ιδιωτική 
συμμετοχή. 

2. Ο ελάχιστος επιχορηγούμενος προϋπολογισμός ανά 
υποβαλλόμενη πρόταση στα πλαίσια της Δράσης είναι 
300.000 ευρώ, ενώ αντίστοιχα ο μέγιστος επιχορηγούμενος 
προϋπολογισμός ανά υποβαλλόμενη πρόταση δεν μπορεί 
να υπερβαίνει το 1.000.000 ευρώ. Η επιχορήγηση που θα 
λάβει η επιχείρηση θα είναι ίση με το 50% του εγκεκριμέ¬ 
νου επιχορηγούμενου προϋπολογισμού εάν πρόκειται για 
μικρή ή πολύ μικρή επιχείρηση, ή με το 40% του εγκεκρι¬ 
μένου επιχορηγούμενου προϋπολογισμού εάν πρόκειται 
για μεσαία επιχείρηση. 

3. Το κόστος του Φ.Π.Α. δεν είναι επιλέξιμο και βαρύνει εξ 
ολοκλήρου την επιχείρηση. Οι προτεινόμενες δαπάνες στις 
υποβαλλόμενες προτάσεις θα αφορούν κόστη χωρίς Φ.Π.Α. 

4. Σε περίπτωση όπου, πριν την έναρξη της διαδικασίας 
αξιολόγησης του άρθρου 10 της παρούσας, διαπιστωθεί 
έντονο ενδιαφέρον των δυνητικών δικαιούχων των ενισχύ¬ 
σεων, η Ειδική Υπηρεσία Διαχείρισης του Επιχειρησιακού 
Προγράμματος «Κοινωνία της Πληροφορίας» δύναται να 
συνεργαστεί με τον Τελικό Δικαιούχο της Δράσης, προ- 
κειμένου να εγκρίνει περαιτέρω αύξηση της Δημόσιας Δα¬ 
πάνης της Δράσης, έως ποσοστού 30% επί της συνολικά 
διαθέσιμης Δημόσιας Δαπάνης της παραγράφου 1 του 
παρόντος άρθρου, ήτοι ποσού 586.940,55 ευρώ (προγραμ¬ 
ματική υπερδέσμευση πόρων). 

5. Η αύξηση της Δημόσιας Δαπάνης έως του ποσού των 
586.940,55 ευρώ της προηγούμενης παραγράφου μπορεί 
να εφαρμοστεί και σε περίπτωση όπου, μετά την ολοκλή¬ 
ρωση της διαδικασίας αξιολόγησης του άρθρου 10 της 
παρούσας, διαπιστωθεί ότι η συνολική αιτούμενη δημόσια 
δαπάνη των θετικά αξιολογημένων προτάσεων υπερβαί¬ 
νει τη διαθέσιμη Δημόσια Δαπάνη της παραγράφου 1 του 
παρόντος άρθρου. 

6. Το έργο χρηματοδοτείται από τη ΣΑΕ 219/3 του Υπουρ¬ 
γείου Οικονομίας και Οικονομικών. 

Άρθρο 6 

Χρονική Διάρκεια Έργων 

1. Η διάρκεια των έργων που θα υλοποιηθούν στο πλαί¬ 
σιο της Δράσης «Χρηματοδότηση επιχειρήσεων για τη δη¬ 
μιουργία εφαρμογών και παροχή υπηρεσιών διαχείρισης 
της κυκλοφορίας και πληροφόρησης στον τομέα των θα¬ 
λασσίων μεταφορών» δεν είναι δυνατό να ξεπεράσει το 
χρονικό διάστημα των δεκατριών (13) μηνών από την επί¬ 
σημη έναρξη του έργου. 

2. Οι δαπάνες είναι επιλέξιμες μόνο στην περίπτωση που 
το φυσικό και οικονομικό αντικείμενο έχει πραγματοποιηθεί 
μετά την ημερομηνία υποβολής πρότασης και πριν την 
ημερομηνία λήξης του έργου. 

3. Σε περίπτωση που πραγματοποιηθούν δαπάνες πριν 
την έγκριση της αντίστοιχης κατά περίπτωση πρότασης, 
δεν είναι δυνατή η έγερση τυχόν απαίτησης για επιχορή¬ 
γηση, σε περίπτωση απόρριψης της πρότασης κατά τη 
διαδικασία αξιολόγησης. 

Άρθρο 7 

Επιλέξιμες Δαπάνες 

1. Οι Κατηγορίες Δαπανών που είναι επιλέξιμες για χρημα¬ 
τοδότηση στο πλαίσιο της Δράσης, είναι οι ακόλουθες: 

1.1 Κ.Δ. (1): «Προμήθεια Εξοπλισμού». Περιλαμβάνει τις 
δαπάνες για την προμήθεια εξοπλισμού που κρίνονται 
αναγκαίες για την εύρυθμη λειτουργία της προτεινόμενης 
λύσης. Στον επιλέξιμο εξοπλισμό περιλαμβάνονται ενδει¬ 
κτικά: εξυπηρετητές, σταθμοί εργασίας, ενεργός δικτυακός 
εξοπλισμός, τηλεπικοινωνιακός εξοπλισμός, τερματικές συ¬ 
σκευές για τη λήψη των υπηρεσιών, κ.α. 

1.2 Κ.Δ. (2): «Δαπάνες Λογισμικού». Περιλαμβάνει τις δα¬ 


πάνες για την προμήθεια λογισμικού που αποτελεί τμήμα 
της προτεινόμενης λύσης. Το λογισμικό μπορεί να αφορά 
σε εφαρμογές όπως: εξειδικευμένες εφαρμογές λογισμικού 
για την υλοποίηση των υπηρεσιών που περιγράφονται στο 
επιχειρηματικό σχέδιο, λειτουργικά συστήματα, λογισμικό 
υποστήριξης των χρηστών, κ.α. 

1.3 Κ.Δ. (3): «Υπηρεσίες Συμβούλων». Περιλαμβάνει την 
προμήθεια υπηρεσιών που αφορούν στην υποστήριξη από 
τρίτα μέρη για την απρόσκοπτη υλοποίηση του έργου όπως: 
η εκπόνηση μελετών και ερευνών σχετικών με το επιχειρη¬ 
ματικό σχέδιο της προτεινόμενης επένδυσης εφαρμογές, η 
παροχή υπηρεσιών συμβουλευτικής υποστήριξης στο σχε¬ 
δίασμά και την οργάνωση των παρεχόμενων υπηρεσιών, η 
παροχή υπηρεσιών διοικητικής υποστήριξης και διαχείρισης 
του έργου, η παροχή υπηρεσιών τεχνικής υποστήριξης και 
ανάπτυξης του έργου. Οι εν λόγω υπηρεσίες δεν συνιστούν 
διαρκή ή περιοδική δραστηριότητα, ούτε συνδέονται με τις 
συνήθεις λειτουργικές δαπάνες της επιχείρησης. 

1.4 Κ.Δ. (4): «Ενέργειες Προώθησης/Προβολής». Περιλαμ¬ 
βάνει δαπάνες για τη λήψη συμβουλευτικών υπηρεσιών 
προβολής/ προώθησης των υπηρεσιών που αναπτύσσονται 
στο πλαίσιο του προτεινόμενου έργου. Οι εν λόγω υπη¬ 
ρεσίες δεν συνιστούν διαρκή ή περιοδική δραστηριότητα, 
ούτε συνδέονται με τις συνήθεις λειτουργικές δαπάνες 
της επιχείρησης. 

1.5 Κ.Δ. (5): «Δαπάνες μεταφοράς τεχνολογίας». Περιλαμ¬ 
βάνει δαπάνες μεταφοράς τεχνολογίας μέσω της από¬ 
κτησης αδειών εκμετάλλευσης, τεχνογνωσίας ή τεχνικών 
γνώσεων που δεν είναι κατοχυρωμένες με δίπλωμα ευρε¬ 
σιτεχνίας. 

2. Στους Οδηγούς της παραγράφου 1 του άρθρου 17 
δύναται να εξειδικευτούν περαιτέρω: α) ειδικοί όροι και 
περιορισμοί ανά κατηγορία δαπάνης, καθώς και β) τα όρια 
κάθε κατηγορίας δαπάνης ως ποσοστό του συνολικού προ¬ 
ϋπολογισμού των προτάσεων που θα υποβληθούν από τις 
επιχειρήσεις. 

Άρθρο 8 
Ίδια Συμμετοχή 

1. Στο πλαίσιο της ενίσχυσης επιχειρηματικών σχεδίων 
από την Δράση «Χρηματοδότηση επιχειρήσεων για τη δη¬ 
μιουργία εφαρμογών και παροχή υπηρεσιών διαχείρισης 
της κυκλοφορίας και πληροφόρησης στον τομέα των θα¬ 
λασσίων μεταφορών», είναι απαραίτητη για τις υποψήφιες 
επιχειρήσεις η τεκμηρίωση της δυνατότητας καταβολής 
της ίδιας συμμετοχής αυτών στο επενδυτικό σχέδιο, υπό 
τις ακόλουθες έννοιες: 

α. Το ποσοστό της ίδιας συμμετοχής της επιχείρησης 
στην επένδυση δεν μπορεί να είναι κατώτερο του 25% του 
συνολικού προϋπολογισμού της επενδυτικής πρότασης. 

β. Ως ίδια συμμετοχή νοείται για 

ί. τις υφιστάμενες επιχειρήσεις. 

1) το ποσό της αύξησης του εταιρικού κεφαλαίου τους 
που προκύπτει από νέες σε μετρητά εισφορές των εταί¬ 
ρων ή 

2) τα φορολογηθέντα αποθεματικά, όπως αυτά προβλέ- 
πονται από την κείμενη νομοθεσία, εκτός του τακτικού, 
χωρίς να απαιτείται αύξηση του μετοχικού ή εταιρικού 
κεφαλαίου και υπό τον όρο ότι τα αποθεματικά αυτά δεν θα 
μπορούν να διανεμηθούν πριν την παρέλευση πενταετίας 
από την ολοκλήρωση και έναρξη παραγωγικής λειτουργίας 
της επένδυσης. Τα αποθεματικά αυτά εμφανίζονται σε ιδι¬ 
αίτερο λογαριασμό στα λογιστικά βιβλία της επιχείρησης. 
Τα φορολογηθέντα (έκτακτα) αποθεματικά επιχείρησης 
αποτελούν ίδια συμμετοχή στην επένδυση, εφόσον κατά 
το στάδιο αξιολόγησης της επένδυσης ελέγχεται και δια¬ 
πιστώνεται η επάρκεια της ρευστότητας της επιχείρησης 

μετά την αφαίρεση των ποσών των διαθεσίμων της που 
πρόκειται να αποτελέσουν την ίδια συμμετοχή. 

Π. τις νεοϊδρυθείσες επιχειρήσεις 

1) το ποσό της αύξησης του εταιρικού κεφαλαίου τους που 
προκύπτει από νέες σε μετρητά εισφορές των εταίρων. 

ίϋ. τις υπό σύσταση επιχειρήσεις 

1) το ποσό του εταιρικού κεφαλαίου τους που προκύπτει 
από τις σε μετρητά εισφορές των εταίρων, καθώς και τις 
επακόλουθες αυξήσεις αυτού. 

2. Η αύξηση του εταιρικού κεφαλαίου υφιστάμενων 
και νεοϊδρυθεισών επιχειρήσεων πρέπει να γίνεται μετά 
την υποβολή της αίτησης υπαγωγής στη Δράση με απο¬ 
κλειστικό, βάσει της σχετικής απόφασης της γενικής 
συνέλευσης των μετόχων ή των εταίρων (αντίστοιχα για 
Α.Ε. ή Ε.Π.Ε.), σκοπό τη χρησιμοποίηση του νέου κεφα¬ 
λαίου ως ίδια συμμετοχή στη συγκεκριμένη επένδυση. 
Εναλλακτικά, η αύξηση του εταιρικού κεφαλαίου των 
επιχειρήσεων μπορεί να πραγματοποιηθεί και πριν την 
υποβολή της πρότασης υπό την προϋπόθεση ότι έχει 
λάβει χώρα το νωρίτερο δώδεκα (12) μήνες πριν από την 
υποβολή της πρότασης με αποκλειστικό σκοπό, βάσει 
της σχετικής απόφασης της γενικής συνέλευσης των 
μετόχων ή των εταίρων (αντίστοιχα για Α.Ε. ή Ε.Π.Ε.), 
τη χρησιμοποίηση του νέου κεφαλαίου για τη χρημα¬ 
τοδότηση επενδύσεων για ανάπτυξη υπηρεσιών στον 
τομέα των ευφυών θαλάσσιων μεταφορών, ενώ μέχρι το 
χρόνο υποβολής της πρότασης το κεφάλαιο αυτό πρέπει 
αποδεδειγμένα να υφίσταται με τη μορφή διαθεσίμων 
της εταιρείας και να μην έχει αναλωθεί. 

3. Στην περίπτωση υπό σύσταση επιχειρήσεων, τόσο το 
αρχικό μετοχικό κεφάλαιο όσο και οποιαδήποτε αύξηση 
αυτού μέχρι του ύψους της ιδίας συμμετοχής της επιχείρη¬ 
σης στην κατατεθείσα επενδυτική πρότασή της θα πρέπει, 
βάσει της σχετικής απόφασης της γενικής συνέλευσης των 
μετόχων ή των εταίρων (αντίστοιχα για Α.Ε. ή Ε.Π.Ε.), να 
έχει σκοπό τη χρησιμοποίηση του κεφαλαίου αυτού ως 
ίδια συμμετοχή στη συγκεκριμένη επένδυση. 

ΜΕΡΟΣ Β: ΥΠΟΒΟΛΗ ΠΡΟΤΑΣΕΩΝ 
Άρθρο 9 

Διαδικασία Υποβολής Προτάσεων 

1. Η «Κοινωνία της Πληροφορίας Α.Ε.», ως Τελικός 
Δικαιούχος της Δράσης, σύμφωνα με την υπ’ αριθμ. 
8115.4/15/04/22.11.2004 κοινή απόφαση (ΚΥΑ) των Υπουργών 
Οικονομίας και Οικονομικών, Περιβάλλοντος, Χωροταξίας 
και Δημοσίων'Εργων, Μεταφορών και Επικοινωνιών, Εμπο¬ 
ρικής Ναυτιλίας (ΦΕΚ 1792/Β/3.12.2004), «Μέτρο 2.8 ΕΠ ΚτΠ 
-Έργα με κρατική ενίσχυση», θα αναλάβει την υλοποίηση 
ενεργειών δημοσιότητας για την κατάλληλη ενημέρωση 
των δυνητικών δικαιούχων των ενισχύσεων και την υπο¬ 
στήριξή τους κατά την υποβολή των προτάσεων. 

2. Ως καταληκτική ημερομηνία και ώρα υποβολής των 
προτάσεων από τις ενδιαφερόμενες επιχειρήσεις, ορίζεται 
η 23η Ιανουάριου 2007 και ώρα 16:00. 

3. Οι προτάσεις θα πρέπει να κατατεθούν ιδιοχείρως ή 
ταχυδρομικά μέχρι την ως άνω καθοριζόμενη ημερομηνία 
στις εγκαταστάσεις της ΚτΠ Α.Ε., όπως αυτό ορίζεται συ¬ 
γκεκριμένα στους οδηγούς της παραγράφου 1 του άρθρου 
17 της παρούσης. 

4. Οι προτάσεις θα κατατίθενται μέσα σε ενιαίο σφρα¬ 
γισμένο φάκελο ο οποίος θα περιέχει δύο ανεξάρτητους 
φακέλους, (α) «Φάκελος Δικαιολογητικών Συμμετοχής» και 
(β) «Φάκελος Επιχειρηματικού Σχεδίου» τα περιεχόμενα 
των οποίων αναλύονται στους οδηγούς της παραγράφου 
1 του άρθρου 17 της παρούσης. 


ΜΕΡΟΣ Γ: ΑΞΙΟΛΟΓΗΣΗ ΠΡΟΤΑΣΕΩΝ 
Άρθρο 10 

Ελάχιστες προϋποθέσεις Συμμετοχής - Κριτήρια 
Υπαγωγής - Διαδικασία Αξιολόγησης Προτάσεων 

1. Ως ελάχιστες προϋποθέσεις συμμετοχής μιας πρότα¬ 
σης στην διαδικασία αξιολόγησης θεωρούνται: 

• Η κάλυψη των προϋποθέσεων επιλεξιμότητας των επι¬ 
χειρήσεων όπως αυτές ορίζονται στο άρθρο 3 της παρού¬ 
σης και εξειδικεύονται στους οδηγούς της παραγράφου 1 
του άρθρου 17. 

• Η δυνατότητα κάλυψης του 25% τουλάχιστον του συ¬ 
νολικού προϋπολογισμού της επενδυτικής πρότασης μέσω 
ίδιας συμμετοχής της επιχείρησης όπως αυτή ορίζεται στο 
άρθρο 8 της παρούσης. 

2. Τα κριτήρια υπαγωγής των εμπρόθεσμα υποβληθεισών 
προτάσεων στις διατάξεις της παρούσας, έχουν ως εξής: 


Κωδ. 

Τίτλος Κριτηρίου 

Σχετική 

Βαρύτητα 

ΚΙ 

Υφιστάμενη κατάσταση της επιχεί¬ 
ρησης - ωριμότητα για την υλοποί¬ 
ηση της επένδυσης 

15% 

Κ2 

Ρεαλισμός και αξιοπιστία μεθοδο¬ 
λογίας υλοποίησης και κόστους 
του επενδυτικού σχεδίου 

15% 

Κ3 

Κάλυψη Ιδιωτικής Δαπάνης 

15% 

Κ4 

Τεχνολογικά χαρακτηριστικά της 
επένδυσης 

15% 

Κ5 

Εύρος και αξιοπιστία των παρεχό¬ 
μενων υπηρεσιών 

25% 

Κ6 

Σκοπιμότητα - βιωσιμότητα του 
επενδυτικού σχεδίου 

15% 


3. Τα ως άνω κριτήρια αξιολόγησης εξειδικεύονται και 
αναλύονται ως εξής: 

3.1 Υφιστάμενη κατάσταση της επιχείρησης - ωριμότητα 
για την υλοποίηση της επένδυσης 

Με βάση το συγκεκριμένο κριτήριο, αξιολογείται η υφι¬ 
στάμενη εξειδίκευση, ωριμότητα και δυνατότητα της επιχεί¬ 
ρησης να διαχειριστεί επιτυχώς τη διαδικασία υλοποίησης 
του έργου. 

Σε περίπτωση νεοϊδρυθεισών επιχειρήσεων, η αξιολόγηση 
αφορά επιπλέον και τους κατά περίπτωση εταίρους - μετό¬ 
χους (φυσικά ή νομικά πρόσωπα) του επενδυτικού φορέα. 

Σε περίπτωση υπό σύσταση επιχειρήσεων, η αξιολόγη¬ 
ση αφορά αφενός τους μελλοντικούς εταίρους-μετόχους 
(φυσικά ή νομικά πρόσωπα), αφετέρου την προτεινόμενη 
στελέχωση, οργανωτική και διοικητική δομή του υπό σύ¬ 
σταση σχήματος. 

Ειδικότερα, με βάση το συγκεκριμένο κριτήριο εξετά¬ 
ζονται: 

• Τα οικονομικά μεγέθη εν γένει και τα αποτελέσματά 
της επιχείρησης κατά την τελευταία τριετία (ή κατά το 
αντίστοιχο διάστημα λειτουργίας της, σε περίπτωση που 
αυτό είναι μικρότερο της τριετίας), σε σχέση με το ύψος 
της επένδυσης. 

• Η γενικότερη επιχειρηματική εμπειρία του φορέα της 
επένδυσης, η υφιστάμενη επιχειρηματική του δραστηριό¬ 
τητα και η συνάφεια αυτών με το προτεινόμενο επενδυτικό 
σχέδιο. 

• Η στελέχωση και η οργανωτική δομή του φορέα της 
επένδυσης, η ύπαρξη κατάλληλης διοικητικής δομής και ο 

βαθμός συμβατότητας του μεγέθους της προτεινόμενης λύ¬ 
σης με την παρούσα οργανωτική δομή της επιχείρησης. 

• Η ετοιμότητα και ωριμότητα της επιχείρησης για την 
αποτελεσματική ενσωμάτωση ή αξιοποίηση των νέων 
υπηρεσιών που θα προκόψουν στο πλαίσιο της παρούσας 
Δράσης. 

3.2 Ρεαλισμός και αξιοπιστία μεθοδολογίας υλοποίησης 
και κόστους του επενδυτικού σχεδίου 

Με βάση το συγκεκριμένο κριτήριο αξιολογείται η αξιο¬ 
πιστία της προτεινόμενης μεθοδολογίας και του αντίστοι¬ 
χου χρονοδιαγράμματος σε σχέση με το μέγεθος και την 
πολυπλοκότητα του επενδυτικού σχεδίου καθώς και η κο¬ 
στολόγηση αυτού. Ειδικότερα, με βάση το συγκεκριμένο 
κριτήριο εξετάζεται: 

• Η οργάνωση των εργασιών. 

• Η ρεαλιστική εκτίμηση του χρονοδιαγράμματος σε σχέ¬ 
ση με την προτεινόμενη οργάνωση των εργασιών. 

• Η ύπαρξη σαφώς προσδιορισμένων και άρτια οργα¬ 
νωμένων ποσοτικών στοιχείων φυσικού αντικειμένου στην 
πρόταση. 

• Η ορθολογική κοστολόγηση των μερών του επενδυ¬ 
τικού σχεδίου. 

3.3 Ποσοστό ιδίας συμμετοχής της επιχείρησης στη χρη¬ 
ματοδότηση της ιδιωτικής δαπάνης. 

Για την βαθμολόγηση του κριτηρίου εξετάζεται το πο¬ 
σοστό της ίδιας συμμετοχής στο κόστος της επένδυσης 
και η δυνατότητα χρηματοδότησης μέρους της ιδιωτικής 
συμμετοχής στο κόστος της επένδυσης μέσω επενδυτικού 
δανείου και η προσκόμιση σχετικού θετικού ενδιαφέροντος 
της χρηματοδοτούσας τράπεζας ή του χρηματοδοτικού 
οργανισμού. 

Συγκεκριμένα: 

• Παρέχονται δέκα (10) βαθμοί όταν το ποσοστό συμμε¬ 
τοχής της ίδιας συμμετοχής στο κόστος της επένδυσης 
είναι ίσο με το 50% αυτού. 

• Παρέχονται οκτώ (8) βαθμοί όταν το ποσοστό της ίδιας 
συμμετοχής στο κόστος της επένδυσης είναι ίσο ή μεγα¬ 
λύτερο του 40% και μικρότερο του 50% και τεκμηριώνεται 
επαρκώς η δυνατότητα χρηματοδότησης του υπολοίπου 
μέσω επενδυτικού δανείου. 

• Παρέχονται έξι (6) βαθμοί όταν το ποσοστό συμμετοχής 
της ίδιας συμμετοχής στο κόστος της επένδυσης είναι 
ίσο ή μεγαλύτερο του 30% και μικρότερο του 40% και 
τεκμηριώνεται επαρκώς η δυνατότητα χρηματοδότησης 
του υπολοίπου μέσω επενδυτικού δανείου. 

• Παρέχονται τέσσερεις (4) βαθμοί όταν το ποσοστό 
της ίδιας συμμετοχής στο κόστος της επένδυσης είναι 
ίσο ή μεγαλύτερο του 25% και μικρότερο του 30% και 
τεκμηριώνεται επαρκώς η δυνατότητα χρηματοδότησης 
του υπολοίπου μέσω επενδυτικού δανείου. 

• Παρέχονται δύο (2) βαθμοί όταν το ποσοστό της ίδιας 
συμμετοχής στο κόστος της επένδυσης είναι ίσο ή μεγαλύ¬ 
τερο του 25% και μικρότερο του 50% και δεν τεκμηριώνεται 
επαρκώς η δυνατότητα χρηματοδότησης του υπολοίπου 
μέσω επενδυτικού δανείου. 

3.4 Τεχνολογικά χαρακτηριστικά της επένδυσης 

Με βάση το συγκεκριμένο κριτήριο αξιολογείται η επάρ¬ 
κεια και η επεκτασιμότητα των προτεινόμενων τεχνολογιών 
για την παροχή των προτεινόμενων υπηρεσιών. Επισημαί- 
νεται ότι κρίσιμης σημασίας στοιχεία για την αξιολόγη¬ 
ση της πρότασης με βάση το συγκεκριμένο κριτήριο θα 
ληφθούν από τις συνημμένες προσφορές των δυνητικών 
προμηθευτών της επιχείρησης. Επίσης, θα ληφθεί υπόψη η 
υπάρχουσα τεχνογνωσία της εταιρείας και η δυνατότητα 
αξιοποίησης αυτής στο πλαίσιο υλοποίησης του επιχειρη¬ 
ματικού σχεδίου. Για τον σκοπό αυτό, οι δυνητικοί φορείς 
της επένδυσης καλούνται να μεριμνήσουν για την καλύτερη 


δυνατή τεκμηρίωση της πρότασής τους και των προσφο¬ 
ρών που θα συνοδεύουν το επιχειρηματικό τους σχέδιο, 
αναφορικά με τα παρακάτω στοιχεία: 

• Τα χαρακτηριστικά και οι τεχνικές προδιαγραφές / δυ¬ 
νατότητες των προτεινόμενων συστημάτων - εξοπλισμού. 
Ειδικότερα δε, η επάρκεια και η αξιοπιστία των προτεινό- 
μενων συστημάτων για την υλοποίηση των προτεινόμενων 
υπηρεσιών. 

• Η υιοθέτηση καινοτόμων τεχνολογικά λύσεων στην 
υλοποίηση των υπηρεσιών που περιλαμβάνονται στο επι¬ 
χειρηματικό σχέδιο. 

• Αξιοπιστία και ικανότητα των προμηθευτών να αντα- 
ποκριθούν στις υποχρεώσεις τους, όπως κατά περίπτωση 
μπορεί να εξαχθεί π.χ. από το εύρος αντίστοιχων εγκατα¬ 
στάσεων του ίδιου προμηθευτή ή των στελεχών του στο 
παρελθόν, την ύπαρξη τυχόν συμφωνίας επιπέδου υπηρε¬ 
σιών (31Α), κ.λπ. Ειδικότερα, σε ότι αφορά τους προμη¬ 
θευτές των βασικών λύσεων, η εμπειρία των προμηθευτών 
στην υλοποίηση έργων συναφών με «Συστήματα και Υπηρε 
σίες Ευφυών Μεταφορών» (ΙπΙθΙΙίροπΙ ΤΓαπεροιΤ δγείοπιε 
& δθΓνϊοβε). 

• Η υποστήριξη / εγγύηση που παρέχει ο κατασκευαστής 
των προτεινόμενων συστημάτων. 

• Η επεκτασιμότητα των προτεινόμενων συστημάτων για 
την κάλυψη προβλέψιμων μελλοντικών αναγκών. 

• Η δυνατότητα διασύνδεσης των προτεινόμενων συστη¬ 
μάτων με άλλα πληροφοριακά συστήματα. 

3.5 Εύρος και αξιοπιστία των παρεχόμενων υπηρεσιών 

Με βάση το συγκεκριμένο κριτήριο αξιολογείται το απο¬ 
τέλεσμα της επενδυτικής προσπάθειας για την οποία ζη¬ 
τείται συγχρηματοδότηση μέσω της Δράσης. Ειδικότερα, 
με βάση το συγκεκριμένο κριτήριο εξετάζεται: 

• Ο καινοτόμος χαρακτήρας των υπηρεσιών που πρόκει¬ 
ται να παρασχεθούν, 

• Η λειτουργικότητα των υπηρεσιών και οι δυνατότητες 
αξιοποίησής τους από τους δυνητικούς χρήστες. 

• Ο βαθμός κάλυψης των αναφερόμενων στον οδηγό 
υποβολής υπηρεσιών, το εύρος και η συμπληρωματικότητα 
του συνόλου των υπηρεσιών που θα υλοποιηθούν. 

• Το εύρος και τα χαρακτηριστικά των δυνητικών ομάδων 
χρηστών των παρεχόμενων υπηρεσιών. 

• Άλλες πιθανές ωφέλειες για τον πολίτη ή ενδεχόμενα 
παράπλευρα οφέλη που προκύπτουν σε σχέση με το κοι¬ 
νωνικό συμφέρον (π.χ. περιβαλλοντικά οφέλη). 

3.6 Σκοπιμότητα - βιωσιμότητα του επενδυτικού σχε¬ 
δίου 

Με βάση το συγκεκριμένο κριτήριο αξιολογείται η δυνα¬ 
τότητα εμπορικής αξιοποίησης της επένδυσης. Ειδικότερα, 
με βάση το συγκεκριμένο κριτήριο, εξετάζεται ο δείκτης 
Καθαρής Παρούσας Αξίας (ΝΡ\/), σύμφωνα με παραδοχές 
δαπανών και εισροών που θα θέσει και θα τεκμηριώσει ο 
φορέας της επένδυσης, για μία περίοδο τουλάχιστον 5 
ετών μετά την ολοκλήρωση της επένδυσης. 

Ο δείκτης αυτός θα εξετασθεί όχι μόνο ως προς την 
απόλυτη τιμή του, αλλά κυρίως ως προς το κατά πόσον η 
ανάλυση που οδηγεί στον υπολογισμό του είναι βασισμέ¬ 
νη σε ρεαλιστικές υποθέσεις και λαμβάνει υπ’ όψιν τους 
βασικότερους παράγοντες που μπορεί να επηρεάσουν τη 
βιωσιμότητα της επένδυσης. 

Στα πλαίσια του συγκεκριμένου κριτηρίου, επίσης, 
αξιολογείται και η μεθοδολογία προώθησης και προβο¬ 
λής της επιχορηγούμενης υπηρεσίας τόσο στις ομάδες 
του ευρέος κοινού στις οποίες απευθύνεται, όσο και σε 
υποψήφιους αγοραστές της συνολικής υπηρεσίας, εάν στο 
επιχειρηματικό σχέδιο προβλέπεται τέτοια αξιοποίηση της 
υπηρεσίας. 

4. Κάθε κριτήριο, πλην του Κ3, βαθμολογείται και τεκμη¬ 
ριώνεται σχετικά κατά τη φάση εξέτασης του επιχειρημα¬ 
τικού σχεδίου. Η βαθμολόγηση κάθε κριτηρίου θα γίνεται 
με βάση την παρακάτω αντιστοιχία: 


Επίπεδο αξι¬ 
ολόγησης 
κριτηρίου 

Επεξήγηση 

Βαθμός 

(β) 

ΠΟΛΥ ΚΑΛΟ 

Καλύπτονται πλήρως όλες οι επιμέρους 
πτυχές του κριτηρίου και το γενικό επί¬ 
πεδο των στοιχείων που αναφέρονται 
είναι πολύ καλό 

9-10 

ΚΑΛΟ 

Καλύπτεται μεγάλο ποσοστό των επι¬ 
μέρους πτυχών του κριτηρίου και το 
γενικό επίπεδο των στοιχείων που ανα- 
φέρονται στην πρόταση είναι καλό 

7-8 

ΙΚΑΝΟΠΟΙΗ¬ 

ΤΙΚΟ 

Καλύπτονται επιτυχώς κάποιες από τις 
επιμέρους πτυχές του κριτηρίου, αλλά 
υπάρχει και ένα σημαντικό μέρος που 
δεν προσεγγίζονται επαρκώς. 

5-6 

ΜΕΤΡΙΟ 

Καλύπτονται μόνο ελάχιστες από τις 
επιμέρους πτυχές του κριτηρίου και 
αυτές όχι επαρκώς 

3-4 

ΕΛΛΙΠΕΣ 

Η προσέγγιση της πρότασης σε σχέση 
με το κριτήριο είναι γενική - αόριστη 
και δεν υπάρχει ουσιαστική αιτιολόγη- 
ση-κάλυψη 

1-2 

ΜΗ ΑΠΟΔΕ¬ 
ΚΤΟ / ΑΝΕ¬ 
ΠΑΡΚΕΣ 

Δεν καλύπτεται το κριτήριο - Η πρό¬ 
ταση είναι μη αποδεκτή ως προς το 
συγκεκριμένο κριτήριο. 

0 


5. Για τον υπολογισμό της σταθμισμένης βαθμολογίας 
κάθε κριτηρίου χρησιμοποιείται η αντίστοιχη βαρύτητα. 
Αναλυτικά, ο υπολογισμός της απόλυτης & της σταθμισμέ¬ 
νης βαθμολογίας κάθε κριτηρίου, καθώς και της συνολικής 
βαθμολογίας της πρότασης γίνεται ως εξής: 

• Η απόλυτη βαθμολογία κάθε κριτηρίου κυμαίνεται από 
0 έως και 10 και προκύπτει από την κλίμακα βαθμολόγησης 
της προηγούμενης παραγράφου. 

• Για την εξάλειψη των δεκαδικών ψηφίων ο βαθμός κάθε 
κριτηρίου πολλαπλασιάζεται με το 1000 (οπότε το άριστα 
γίνεται το 10.000) 

• Στη συνέχεια ο απόλυτος βαθμός του κριτηρίου πολλα- 
πλασιάζεται με την αντίστοιχη βαρύτητα για να προκύψει 
η σταθμισμένη βαθμολογία κάθε κριτηρίου (ή και υποκρι- 
τηρίου για τα όσα ποιοτικά αναλύονται περαιτέρω). 

• Το άθροισμα των σταθμισμένων βαθμολογιών (με άρι¬ 
στα το 10.000) αποτελεί την τελική συνολική βαθμολογία 
της κάθε πρότασης. 

• Το σύνολο της βαθμολογίας των κριτηρίων υπολογί¬ 
ζεται από τον παρακάτω τύπο (η κλίμακα είναι από 0 έως 
και 10.000). 

Σ ΠΡ0ΤΑΣΗΣ = Κ1(β) χ 1000 χ 15%+Κ2 (β) χ 1000 χ15% + Κ3 (β) 
χ 1000 χ15% + Κ4(β) χ 1000 χ15% + Κ5 (β) χ 1000 χ 25%+ 
Κ6 (β) χ 1000 χ15% 

Όπου: 

Σ Π ροταςης : η συνολική βαθμολογία της πρότασης 

Κ1(β), Κ2(β), Κ3(β), Κ4(β), Κ5(β) και Κ6(β): η αριθμητική 
βαθμολογία των κριτηρίων, σύμφωνα με την κατανομή της 
κλίμακας βαθμολόγησης 

• Ως ελάχιστη βαθμολογική βάση ορίζονται οι 4.000 μο¬ 
νάδες. 

6. Για τη διενέργεια της διαδικασίας αξιολόγησης συ- 
στήνεται με απόφαση του Διοικητικού Συμβουλίου της ΚτΠ 


Α.Ε. ή εξουσιοδοτημένου προς τούτο, από το Διοικητικό 
Συμβούλιο, οργάνου της ΚτΠ Α.Ε., Γνωμοδοτική επιτροπή, 
η οποία αποτελείται από: 

• Τρία (3) μέλη με αντίστοιχους αναπληρωτές, που ορί¬ 
ζονται από το Υπουργείο Εμπορικής Ναυτιλίας. 

•Ένα (1) μέλος με αντίστοιχο αναπληρωτή, που ορίζεται 
από την Ειδική Γραμματεία Ψηφιακού Σχεδιασμού. 

•Ένα (1) μέλος με αντίστοιχο αναπληρωτή, που ορίζεται 
από την «Κοινωνία της Πληροφορίας Α.Ε.» 

7. Η αξιολόγηση των προτάσεων θα πραγματοποιηθεί 
σε δύο στάδια: 

7.1 Ιο στάδιο: Αξιολόγηση και βαθμολόγηση των προτά¬ 
σεων από ειδικούς εμπειρογνώμονες. 

Το Ιο στάδιο της αξιολόγησης των προτάσεων που θα 
υποβληθούν εμπρόθεσμα, θα γίνει από ειδικούς εμπει¬ 
ρογνώμονες (αξιολογητές), οι οποίοι προέρχονται από 
εγκεκριμένο μητρώο που συστήνει η ΚτΠ Α.Ε., σύμφωνα 
με τα τεχνικά και λειτουργικά χαρακτηριστικά των προς 
αξιολόγηση έργων. Με την ολοκλήρωση της αξιολόγησης 
συντάσσεται πίνακας βαθμολογίας που διαβιβάζεται στη 
Γνωμοδοτική Επιτροπή. 

7.2 2ο στάδιο: Αξιολόγηση από τη Γνωμοδοτική Επιτροπή. 
Η Επιτροπή ανασκοπεί τα αποτελέσματα του 1ου Σταδίου 
Αξιολόγησης και εξετάζει το σύνολο των προτάσεων. Η Γ νω¬ 
μοδοτική Επιτροπή δύναται να προβεί σε τεκμηριωμένη αλ¬ 
λαγή της βαθμολογίας μίας πρότασης έως 20% της κλίμακας 
βαθμολόγησης, σε τεκμηριωμένη απόρριψη μίας πρότασης 
στην περίπτωση που διαπιστώσει ότι κάποιες από τις ελάχι¬ 
στες προϋποθέσεις συμμετοχής (επιλεξιμότητα επιχείρησης ή 
φυσικού / οικονομικού αντικειμένου) δεν πληρείται καθώς και 
σε τεκμηριωμένη αξιολόγηση ήδη απορριφθείσας πρότασης 
στην περίπτωση που διαπιστώσει ότι κάποιος από τους λό¬ 
γους απόρριψης δεν ισχύει. Κατόπιν συντάσσει έναν πίνακα 
προτάσεων με τελικούς προτεινόμενους προϋπολογισμούς 
και τελικές βαθμολογίες, ταξινομημένους με φθίνουσα βαθ¬ 
μολογική σειρά, και προτείνεται προς ένταξη το σύνολο των 
προτάσεων, για το οποίο επαρκεί ο προϋπολογισμός του 
προγράμματος, με βάση τη σειρά βαθμολογίας. 

8. Στους Οδηγούς της παραγράφου 1 του άρθρου 17 
δύναται να εξειδικευτούν περαιτέρω οι βασικές αρχές και 
τα βήματα της διαδικασίας αξιολόγησης. 

Άρθρο 11 

Ένταξη Έργων στη Δράση 

1. Οι εισηγήσεις της Γνωμοδοτικής Επιτροπής της πα¬ 
ραγράφου 6 του άρθρου 10 διαβιβάζονται στο Διοικητικό 
Συμβούλιο της «Κοινωνία της Πληροφορίας Α.Ε.» ή στο 
εξουσιοδοτημένο προς τούτο από το Διοικητικό Συμβούλιο 
όργανο της «Κοινωνία της Πληροφορίας Α.Ε.», το οποίο με 
απόφασή του εντάσσει τα έργα στη Δράση. 

2. Μετά την έκδοση της απόφασηςΈνταξης, ενημερώνο¬ 
νται όλες οι ενδιαφερόμενος επιχειρήσεις, για το αποτέ¬ 
λεσμα της αξιολόγησης της πρότασής τους. 

3. Οι επιλέξιμες προτάσεις που αξιολογήθηκαν θετικά, 
αλλά βάσει της βαθμολογικής τους σειράς δεν είναι δυνατό 
να χρηματοδοτηθούν λόγω μη επάρκειας του διατιθέμενου 
προϋπολογισμού, κατατάσσονται στην ειδική κατηγορία 
«Επιλαχουσών Προτάσεων» και δύνανται να τύχουν χρη¬ 
ματοδότησης με νεότερες αποφάσεις της «Κοινωνία της 
Πληροφορίας Α.Ε.», σε περίπτωση εξεύρεσης των σχετικών 
κονδυλίων. 

Άρθρο 12 

Αιτήσεις Επανεξέτασης 

1. Κάθε επιχείρηση έχει το δικαίωμα υποβολής αίτησης 
επανεξέτασης εντός διαστήματος 10 ημερολογιακών ημε¬ 
ρών από την Έκδοση της απόφασηςΈνταξης των εγκεκρι¬ 
μένων έργων στη Δράση, αποστέλλοντας σχετική επιστολή 
προς την «Κοινωνία της Πληροφορίας Α.Ε.». 

2. Τα θέματα που αφορούν στην υποβολή των αιτή¬ 
σεων επανεξέτασης εκ μέρους των επιχειρήσεων, καθώς 
και στην αξιολόγηση και τυχόν λήψη κατάλληλων διορθω¬ 
τικών ενεργειών εκ μέρους της «Κοινωνία της Πληροφορίας 
Α.Ε.» σε περίπτωση που αυτό κριθεί σκόπιμο, δύναται να 
εξειδικευτούν στους Οδηγούς της παραγράφου 1 του άρ¬ 
θρου 17 της παρούσας. 

ΜΕΡΟΣ Δ: ΥΛΟΠΟΙΗΣΗ ΕΝΙΣΧΥΟΜΕΝΩΝ ΕΡΓΩΝ 
Άρθρο 13 

Δικαιολογητικά - Υπογραφή Συμβάσεων 

1. Μεταξύ της «Κοινωνία της Πληροφορίας Α.Ε.» (ΚτΠ Α.Ε.) 
από την μία πλευρά και των επιχειρήσεων που επιλέχθη- 
καν προς χρηματοδότηση με βάση την απόφαση Ένταξης 
των εγκεκριμένων προτάσεων στη Δράση από την άλλη, 
θα υπογραφούν ισάριθμες συμβάσεις. Η σύμβαση θα κα¬ 
ταρτιστεί στην ελληνική γλώσσα και θα διέπεται από το 
ελληνικό δίκαιο. 

2. Οι επιχειρήσεις που έχουν καταστεί δικαιούχοι των ενι¬ 
σχύσεων με την έκδοση της απόφασης Ένταξης των εγκεκρι¬ 
μένων προτάσεων στη Δράση, σύμφωνα με τα οριζόμενα στο 
άρθρο 10 της παρούσας, θα κληθούν από την «Κοινωνία της 
Πληροφορίας Α.Ε.» για την προσκόμιση των απαραίτητων 
Δικαιολογητικών, τα οποία θα εξειδικευτούν στους Οδηγούς 
της παραγράφου 1 του άρθρου 17 της παρούσας. 

3. Σε περίπτωση που, κατά τον έλεγχο των Δικαιολογη- 
τικών διαπιστωθεί ότι δεν καλύπτονται τα κριτήρια επιλε- 
ξιμότητας από την επιχείρηση ή δεν πιστοποιείται η νομι¬ 
μότητα αυτής, ή τα προσκομισθέντα δικαιολογητικά έχουν 
ελλείψεις ή οι συμβάσεις είναι ελλιπώς συμπληρωμένες, 
αναβάλλεται για εύλογο χρονικό διάστημα η υπογραφή της 
σχετικής σύμβασης προκειμένου να διαπιστωθεί η απαι- 
τούμενη επιλεξιμότητα και νομιμότητα της επιχείρησης για 
συμμετοχή στη Δράση ως δικαιούχος της ενίσχυσης. 

Άρθρο 14 

Υλοποίηση Επένδυσης - Τεκμηρίωση Φυσικού 
και Οικονομικού Αντικειμένου 

1. Οι επιχειρήσεις - δικαιούχοι της ενίσχυσης είναι εξ 
ολοκλήρου υπεύθυνοι, για την παρακολούθηση και διασφά¬ 
λιση της προόδου του έργου τους, την ορθή τήρηση των 
χρονοδιαγραμμάτων και των λοιπών όρων της απόφασης 
ένταξης στη Δράση και την ολοκλήρωση του φυσικού και 
οικονομικού αντικειμένου με βάση τα εγκεκριμένα χαρα¬ 
κτηριστικά και περιορισμούς. 

2. Κατά το διάστημα εξέλιξης του έργου τους οι επιχει¬ 
ρήσεις θα πρέπει να παρέχουν οποιαδήποτε πληροφορία 
καταστεί αναγκαία προς την «Κοινωνία της Πληροφορίας 
Α.Ε.» σχετικά με το ενισχυόμενο έργο τους, με τη μορ¬ 
φή αναφορών ή παροχής συγκεκριμένων στοιχείων. Μη 
ανταπόκριση σε αίτημα λήψης στοιχείων που απαιτούνται 
από τα αρμόδια - διαχειριστικά όργανα, σύμφωνα με όσα 
προβλέπονται στην παρούσα και δύναται να εξειδικευ¬ 
τούν στους Οδηγούς της παραγράφου 1 του άρθρου 17 
της παρούσας, ενδέχεται να οδηγήσει στην απένταξη της 
επιχείρησης από τη Δράση. 

3. Στο πλαίσιο της Δράσης δεν γίνονται αποδεκτά αι¬ 
τήματα τροποποίησης, που να αφορούν σε αύξηση του 
εγκεκριμένου προϋπολογισμού, σε παράταση της διάρκειας 
υλοποίησης του έργου για διάστημα μεγαλύτερο του ανώ¬ 
τατου προβλεπόμενου από τους Οδηγούς της παραγράφου 
1 του άρθρου 17 της παρούσας καθώς και κάθε αίτημα 


που έρχεται σε αντίθεση με όσα ορίζονται στην παρούσα 
και εξειδικεύονται στους Οδηγούς της παραγράφου 1 του 
άρθρου 17 της παρούσας. 

4. Οι επιχειρήσεις - δικαιούχοι της ενίσχυσης θα πρέπει 
να τηρούν κάθε στοιχείο που τεκμηριώνει την ορθή υλοποί¬ 
ηση του έργου τους. Για τον επιτυχή έλεγχο (πιστοποίηση) 
του Φυσικού και Οικονομικού αντικειμένου κάθε ενισχυό- 
μενου έργου και κατ’ επέκταση για την ταχεία καταβολή 
της επιχορήγησης, θα πρέπει να είναι διαθέσιμο από την 
επιχείρηση επαρκές τεκμηριωτικό υλικό, τόσο για το σύ¬ 
νολο των ποσοτικών στοιχείων (υλικών και άυλων), όσο 
και για το σύνολο των δαπανών που περιλαμβάνονται στο 
εγκεκριμένο έργο. 

Άρθρο 15 

Παρακολούθηση -Έλεγχος - Πιστοποίηση Φυσικού και 
Οικονομικού Αντικειμένου Ενισχυόμενων Έργων 

1. Οι διαδικασίες παρακολούθησης, ελέγχου και πιστο¬ 
ποίησης των εγκεκριμένων έργων, υλοποιούνται σύμφωνα 
με τις διαδικασίες της «Κοινωνία της Πληροφορίας Α.Ε» ως 
Τελικού Δικαιούχου της Δράσης, οι οποίες θα μνημονεύο¬ 
νται και εξειδικεύονται στους Οδηγούς της παραγράφου 1 
του άρθρου 17 της παρούσας. 

Άρθρο 16 

Καταβολή Επιχορήγησης 

1. Γ ια την ενεργοποίηση της διαδικασίας καταβολής της 
επιχορήγησης θα πρέπει να έχουν ολοκληρωθεί οι ενέρ¬ 
γειες πιστοποίησης του ενισχυόμενου έργου σύμφωνα με 
τις διαδικασίες του άρθρου 15 της παρούσας και να υπάρ¬ 
χουν οι αντίστοιχες διαθέσιμες πιστώσεις από τον κρατικό 
προϋπολογισμό. 

2. Γ ια την είσπραξη της Δημόσιας Χρηματοδότησης η 
επιχείρηση θα πρέπει να προσκομίσει τουλάχιστον αθεώ¬ 
ρητο τιμολόγιο επιχορηγήσεων (παράγρ. 3 του άρθρου 12 
του π.δ. 186/26.5.1992). 

3. Οι διαδικασίες και τα απαραίτητα δικαιολογητικά για 
την καταβολή της επιχορήγησης εξειδικεύονται στους Οδη¬ 
γούς της παραγράφου 1 του άρθρου 17 της παρούσας. 

Άρθρο 17 
Τελικές διατάξεις 

1. Επιμέρους διαδικαστικά ζητήματα σχετικά με την υπο¬ 
βολή και την αξιολόγηση των προτάσεων, την παρακολού¬ 
θηση της υλοποίησης των ενισχυόμενων έργων και την 
καταβολή των επιχορηγήσεων στους δικαιούχους αυτών, 
δύναται να εξειδικευτούν σε Οδηγούς Υποβολής, Αξιολό¬ 
γησης και Υλοποίησης που μπορεί να εκδώσει η «Κοινω¬ 
νία της Πληροφορίας Α.Ε.», ως Τελικός Δικαιούχος της 
Δράσης, σύμφωνα με την υπ' αριθμ. 8115.4/15/04/22.11.2004 
κοινή απόφαση (ΚΥΑ) των Υπουργών Οικονομίας και Οικο¬ 
νομικών, Περιβάλλοντος, Χωροταξίας και ΔημοσίωνΈργων, 
Μεταφορών και Επικοινωνιών, Εμπορικής Ναυτιλίας (ΦΕΚ 
1792/Β/3.12.2004). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιανουάριου 2007 

ΟΙ ΥΠΟΥΡΓΟΙ 

